Vier sterf in botsing op N2Vier mense is Woensdagaand dood in ŉ ongeluk op die N2 tussen Mosselbaai en Port Elizabeth in die Oos-Kaap. Lt. kol. Priscialla Naidu, ŉ polisiewoordvoerder, sê ŉ Honda Civic en ŉ Opel Corsa het reg van voor gebots. “Die vier insittendes van die Honda Civic, almal werknemers van ‘n Game-winkel in Mosselbaai, is in die ongeluk dood.” Naidu sê Claude Appels (42), Chriszelda Floors (22), Sune McCarthy (27) en Janine Meyer (26) is op die toneel dood verklaar. Hulle het van Mosselbaai na ŉ funksie in Port Elizabeth gery toe die ongeluk plaasgevind het. “Die bestuurder van die Corsa Johannes van der Merwe (37) is ernstig beseer en is na die Plettenberg-hospitaal geneem vir behandeling.” Die polisie ondersoek ŉ saak van strafbare manslag.